**JUDEŢUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

# REFERAT DE APROBARE

la proiectul de hotărâre privind aprobarea organigramei și a statului de funcții al aparatului de specialitate al Primarului Municipiului Câmpulung Moldovenesc și a instituțiilor subordonate Consiliului Local

Organigrama actuală, aprobată prin Hotărârea Consiliului Local al municipiului Câmpulung Moldovenesc nr. 34 din 27 martie 2025 cuprinde 183 de posturi, din care:

* **2** posturi funcţii de demnitate publică;
* **1** post funcţie publică de conducere secretar general al municipiului;
* **12** posturi funcţii publice de conducere;
* **109** posturi funcţii publice de execuţie;
* **3** posturi funcţii de conducere în regim contractual;
* **56** posturi funcţii de execuţie în regim contractual.

Prezentul proiect de hotărâre privind aprobarea organigramei şi a statului de funcţii ale aparatului de specialitate al primarului municipiului Câmpulung Moldovenesc și a instituțiilor subordonate Consiliului Local al municipiului Câmpulung Moldovenesc, cuprinde modificările intervenite în situația salariaților (funcționari publici), modificările intervenite în situația funcțiilor publice și propunerile personalului cu funcții de conducere, după cum urmează:

1. **Modificările intervenite în situația salariaților (funcționari publici**) care privesc:
2. *încetarea de drept a raportului de serviciu,* ca urmare a pensionării pentru limită de vârstă a titularului funcției publice de inspector, cl.I, grad profesional superior în cadrul Compartimentului relații cu publicul, registratură, circulația și păstrarea documentelor, secretariat și arhivă – Direcția administrație publică din cadrul aparatului de specialitate al primarului municipiului Câmpulung Moldovenesc;
3. *modificarea raportului de serviciu (mutare definitivă) a unor funcționari publici, după cum urmează:*

* mutarea definitivă a titularului funcției publice de execuție de inspector, cl. I, grad profesional superior de la Compartimentul stare civilă, Serviciul public comunitar local de evidența persoanelor - Serviciul de evidență și informare la Compartimentul evidența persoanelor, Serviciul public comunitar local de evidența persoanelor - Serviciul de evidență și informare, în funcția publică de inspector, cl. I, grad profesional superior;
* mutarea definitivă a titularului funcției publice de execuție de polițist local, cl. I, grad profesional principal de la Compartimentul circulația pe drumuri publice, Serviciul ordinea publică, paza bunurilor și circulația pe drumuri publice - Direcția poliția locală la Compartimentul stare civilă, Serviciul public comunitar local de evidența persoanelor - Serviciul de evidență și informare, în funcția publică de vacantă de inspector, cl.I, grad profesional principal;

1. *suspendarea raportului de serviciu* al titularului funcției publice vacante de polițist local, cl.I, grad profesional superior la Compartimentul circulația pe drumuri publice, Serviciul ordinea publică, paza bunurilor și circulația pe drumuri publice - Direcția poliția locală, pe perioada concediului pentru creșterea copilului în vârstă de până la doi ani;
2. *încetarea suspendării raportului de serviciu*, ca urmare a revenirii din concediul de creștere a copilului în vârstă de până la doi ani a titularului funcției publice de execuție de inspector, cl.I, grad profesional superior, Compartimentul managementul proiectelor cu fonduri europene – Direcția tehnică și urbanism.
3. **Modificare intervenită în situația funcțiilor publice și funcțiilor contractuale,** ca urmare a:

* promovării în grad profesional a unui funcționar public din cadrul Compartimentului investiții, Serviciul investiții, tehnic, administrativ – Direcția tehnică și urbanism din aparatul de specialitate al primarului municipiului Câmpulung Moldovenesc;
* promovării în grad profesional a unui salariat (personal contractual) din cadrul Compartimentului servicii sociale – Direcția de asistență socială din aparatul de specialitate al primarului municipiului Câmpulung Moldovenesc.

1. **Propunerile personalului cu funcții de conducere** din cadrul aparatului de specialitate al primarului municipiului Câmpulung Moldovenesc:
2. **Direcția de asistență socială**

Prin Hotărârea Consiliului Local. nr. 46 din 21 aprilie 2023 a fost aprobat proiectul “Centru de zi de recuperare pentru copii cu dizabilități, Câmpulung Moldovenesc,, în vederea finanțării acestuia în cadrul Planului Național de redresare și Reziliență, Componenta C13 – Reforme sociale, Investiția I1:Crearea unei rețele de centre de zi pentru copii expuși riscului de a fi separați de familie.

Perioada de implementare a proiectului este până la data de 31.12.2025, această perioadă incluzând și 2 luni de funcționare a serviciului. Construcția centrului a fost realizată prin proiect, urmând ca serviciul social să devină funcțional în cursul anului 2025, cu obligativitatea sustenabilității pe o durată de 5 ani, pentru un număr minim de 42 de beneficiari de la încetarea contractului de finanțare.

În vederea operaționalizării centrului construit prin PNRR, îndeplinirii indicatorilor asumați prin proiect, asigurării funcționării efective, sustenabilității post – implementare PNRR și nu în ultimul rând a licențierii serviciului social, este necesară înființarea în cadrul Direcției de asistență socială a structurii, **Centru de zi de recuperare pentru copii cu dizabilități, Câmpulung Moldovenesc** cu un număr de **3 posturi, nou înființate**, funcții contractuale de execuție:

* 1 funcție contractuală vacantă de asistent social, debutant, studii superioare, normă întreagă, perioadă nedeterminată;
* 1 funcție contractuală vacantă de psiholog, practicant, studii superioare, normă întreagă, perioadă nedeterminată;
* 1 funcție contractuală vacantă de îngrijitor, studii medii, normă întreagă, perioadă nedeterminată.

Facem precizarea că celelalte activități de specialitate ce se vor desfășura în cadrul serviciului social vor fi asigurate prin contracte de prestări servicii.

1. **Direcția administrație publică**

Municipiul Câmpulung Moldovenesc este beneficiarul obiectivului de investiție „Construire creșă municipiul Câmpulung Moldovenesc, județul Suceava” realizat în baza contractului de finanțare nr. 96772/29.08.2022 aferent Planului National de Redresare și Reziliență (PNRR), Componenta 15 - Educație, Investiția 1 - Construirea, echiparea și operaționalizarea a 110 creșe; Operațiunea 2 - PNRR/2022/C15/02.

Capacitatea creșei este de 70 copii și are următoarele dotări: 7 dormitoare, 4 camere de joaca cu vestiar filtru şi grupuri sanitare, un spațiu pentru servit masa, grup sanitar pentru persoane cu dizabilități, zona de primire, cabinet medical cu izolator, zona administrativă și nucleul tehnico-gospodăresc.

Prin Hotărârea Consiliului Local nr. 111 din 10 septembrie 2025 privind aprobarea reţelei şcolare a unităţilor de învăţământ preuniversitar din municipiul Câmpulung Moldovenesc, pentru anul şcolar 2025 – 2026, Creșa s-a arondat Liceului Tehnlogic nr. 1 Câmpulung Moldovenesc.

Conform Anexei nr. 17 din Ordinul comun al Ministerului Sănătății și Ministerul Educației nr. 2508/4493/2023 pentru aprobarea Metodologiei privind asigurarea asistenței medicale a antepreșcolarilor, preșcolarilor și elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos, pentru creșele cu peste 50 de antepreșcolari normativul de personal medical este de**1 post de medic cu ½ normă, 1 post de asistent medical cu normă întreagă și 1 post de asistent medical cu ½ normă.**

Pentru a asigura asistența medicală a antepreșcolarilor din această unitate de învățământ este **necesară suplimentarea posturilor Serviciului medicină școlară - Direcția administrație publică** din cadrul aparatului de specialitate al primarului municipiului Câmpulung Moldovenesc, cu precizarea că Direcția de Sănătate Publică asigură cheltuielile de personal ale angajaților din cabinetele școlare.

Drept urmare, Serviciul medicină școlară - Direcția administrație publică din cadrul aparatului de specialitate al primarului municipiului Câmpulung Moldovenesc va avea un număr de 15 posturi și următoarea structură

1. ***Cabinet medicină școlară*** cu *12 posturi*, funcții contractuale de execuție ocupate;
2. ***Cabinet medicină creșă***cu *3 posturi, nou înființate*, funcții contractuale vacante de execuție:

* 1 funcție contractuală vacantă de medic specialist, studii superioare, jumătate de normă, perioadă nedeterminată;
* 1 funcție contractuală vacantă de asistent medical, studii postliceale, normă întreagă, perioadă nedeterminată;
* 1 funcție contractuală vacantă de asistent medical principal, studii postliceale, jumătate de normă, perioadă nedeterminată.

1. **Direcția Poliția Locală** solicită desființarea funcției contractuale vacante de polițist local, grad I, studii superioare din cadrul Compartimentului ordinea și liniștea publică paza bunurilor, Serviciul ordinea publică, paza bunurilor și circulația pe drumuri publice - Direcția poliția locală.

Numărul maxim de posturi pentru Primăria municipiului Câmpulung Moldovenesc, **aferent anului 2025** stabilit **de Instituția Prefectului a Județului Suceava conform adresei nr.6827/15.04.2025 este de 215,** din care:

- **171** posturi în cadrul aparatului de specialitate și instituțiilor subordonate cu sau fără personalitate juridică, indiferent de forma de finanțare, cu excepția Serviciului medicinașcolară (15 posturi) și Asistenți personali (80 posturi) în conformitate cu prevederile art. III alin. (2) din OUG.nr.63/2010, cu modificările şi completările ulterioare (coloana nr.1);

- **9** posturi în cadrul Serviciului public comunitar local de evidenţă a persoanelor;

- **22** posturi în cadrul serviciului public de poliție locală;

- **10** posturi pentru implementare a proiectelor finanțate din fonduri externe nerambursabile;

- **3** posturi pentru proiecte implementate ce prevăd ca indicator de sustenabilitate.

Ținând cont de precizările de mai sus, propun modificarea organigramei, statului de funcţii şi a numărului de personal ale aparatului de specialitate a primarului municipiului Câmpulung Moldovenesc .

În urma modificărilor prezentate mai sus, rezultă un număr total de **185 de posturi** în cadrul aparatului de specialitate al primarului municipiului Câmpulung Moldovenesc şi a instituţiilor subordonate Consiliului Local, după cum urmează:

* **2 posturi** funcţii de demnitate publică;
* **1 post** funcţie publică de conducere secretar general al municipiului;
* **12** posturi funcţii publice de conducere;
* **109** posturi funcţii publice de execuţie;
* **3** posturi funcţii de conducere în regim contractual;
* **58** posturi funcţii de execuţie în regim contractual.

Organigrama propusă respectă cerința reglementată prin prevederile art. XVII alin.(8) din Legea 296/2023, cu modificările și completările ulterioare, cu privire la reducerea cu 10 % a numărului de posturi stabilit de Instituția Prefectului la coloana nr.1 (determinat potrivit art. III alin.(8^1) din OUG nr. 63/2010 și pct.1 din anexa la respectiva ordonanță), posturile fiind structurate astfel:

* **154** posturi în cadrul aparatului de specialitate și instituțiilor subordonate cu sau fără personalitate juridică, indiferent de forma de finanțare, cu excepția Serviciului medicina școlară (15 posturi) și Asistenți personali (80 posturi) în conformitate cu prevederile art. III alin. (2) din OUG.nr.63/2010, cu modificările şi completările ulterioare (coloana nr. 1);
* **8** posturi în cadrul Serviciului public comunitar local de evidenţă a persoanelor;
* **20** posturi în cadrul serviciului public de poliție locală;
* **0** posturi pentru implementare a proiectelor finanțate din fonduri externe nerambursabile;
* **3** posturi pentru proiecte implementate ce prevăd ca indicator de sustenabilitate, postimplementare.

Prin aplicarea procentului de reducere de 10% la numărul de posturi stabilit de Instituția Prefectului la coloana nr.1 (determinat potrivit art. III alin.(8^1) din OUG nr. 63/2010 și pct.1 din anexa la respectiva ordonanță), rezultă un număr de 154 posturi.

Posturile din cadrul Serviciului public comunitar local de evidență a persoanelor, Serviciului public de poliție locală și posturile postimplementare proiecte sunt exceptate de la reducerea cu 10%.

Totodată se respectă procentul de 8% funcții de conducere, din numărul total al posturilor din cadrul aparatului de specialitate al primarului și instituțiile subordonate consiliului local.

Comisia paritară din cadrul Primăriei municipiului Câmpulung Moldovenesc a analizat proiectul de hotărâre și a emis avizul consultativ. De asemenea au fost consultați și reprezentanții salariaților.

Consider că este oportun să se aprobe acest proiect, pentru că forma organizatorică propusă este funcțională și poate fi suportată de bugetul local .

Cu aceste argumente supun aprobării Consiliului Local acest proiect de hotărâre.

**PR I M A R ,**

**NEGURĂ MIHĂIȚĂ**